વેસ્ટ ઇન્ડીઝ વિરુદ્ધ પહેલી ટેસ્ટમાં એક ઇનિંગ્સ અને ૯૨ રનથી જીત હાંસલ કર્યા બાદ ટીમ ઇન્ડિયા હવે આવતી કાલથી શરૂ થઈ રહેલી બીજી ટેસ્ટ માટે પણ તૈયાર છે. જીતની ફોર્મ્યુલા વિરાટ પાસે છે અને હવે આ ફોર્મ્યુલાની સાથે વિરાટ કોહલી વિન્ડીઝમાં ૬૩ વર્ષ જૂનો રેકોર્ડ તોડવા ઇચ્છશે. જમૈકા જીતી લેતા જ વિરાટ કોહલી જીતનો નવો ઇતિહાસ રચી દેશે. આ જીતની સાથે વિરાટ એ કરી દેખાડશે, જે ના તો ધોનીથી થઈ શક્યું છે કે ના તો ગાંગુલીથી. જમૈકામાં ટીમ ઇન્ડિયા પાસે ૨-૦ની સરસાઈ મેળવવાની તક છે, આ ઉપરાંત એક રેકોર્ડ પણ ટીમ ઇન્ડિયાના ખાતામાં નોંધાઈ જશે.